फ़िल्म 2012 में शूट की गई थी लेकिन आर्थिक तंगी की वजह से तब रिलीज़ नहीं हो पाई. फ़िल्म में राजेश खन्ना ने एक अंडरवर्ल्ड डॉन की भूमिका निभाई है.हालांकि फ़िल्म को प्रमोट करने में राजेश खन्ना की पत्नी डिंपल कपाडिया और अक्षय कुमार कोई दिलचस्पी नहीं दिखा रहे हैं.लेकिन काका की क़रीबी दोस्त अनीता आडवाणी ज़रूर इसका प्रचार कर रही हैं.फ़िल्म 'किक' के प्रचार के लिए सलमान ख़ान ने सिटी टूर का आयडिया छोड़ दिया है. इससे पहले सलमान अपनी हर फ़िल्म के प्रचार के लिए अलग-अलग शहर जाते थे. लेकिन इस बार ऐसा नहीं होगा.सलमान ख़ान का कहना है कि उनके प्रमोशन के दौरान प्रशंसकों की भारी भीड़ इकट्ठा हो जाती है और कई बार भगदड़ भी मच जाती है जिससे पुलिस को लाठीचार्ज करना पड़ता है. वो ऐसी स्थिति बनते नहीं देखना चाहते.'किक', 25 जुलाई को रिलीज़ हो रही है.टाइगर श्रॉफ़ के साथ फ़िल्म 'हीरोपंती' से बॉलीवुड करियर की शुरुआत करने वाली कृति सैनॉन पर घमंडी होने के आरोप लगातार लग रहे हैं.तमाम मीडिया इवेंट्स में उनके कथित नख़रों पर पत्रकारों ने आपत्ति जताई है.इस पर कृति का कहना है, "मैं बॉलीवुड में सिर्फ़ एक फ़िल्म पुरानी हूं. मेरे पास घमंडी होने की कोई वजह ही नहीं है. हो सकता है कभी व्यस्तता की वजह से मैं मीडिया को टाइम ना दे पाई हूं. लेकिन इसका ये मतलब नहीं कि मैं घमंडी ही हूं."कृति इन दिनों अक्षय कुमार के साथ फ़िल्म 'सिंह इज़ ब्लिंग' में काम कर रही हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)